Page:Songs of bonnie Scotland.pdf/9

 9 Rest, ye wild storms, in the caves of your slumbers ! How your dread howling a lover alarms! Wauken, ye breezes ! row gently, ye billows ! And waft my dear laddie ance mair to my arms. But, oh, if he's faithless, and minds na his Nannie, Flow still between was, thou dark heaving main! May I never see it, may I never trow it, But, dying, believe that my Willie's my ain!

A GUID NEW YEAR TO ANE AN' A'. A Guid New Year to ane an'a', And mony may ye see; And during a' the years to come, O happy may ye be. An' may ye ne'er hae cause to mourn, To sigh or shed a tear; To ane an' a' baith great an' sma', A hearty guid New Year. A guid New Year, &c. O time flies fast ye winna wait, My friend, for you or me, He works his wonders day by day, And onward still doth flee. O wha can tell when ilka ane, I see sae happy here, Will meet again an' merry be, Anither guid New Year. A guid New Year, &c. We twa ha'e baith been happy lang, We ran aboot the braes; In yon wee cot beneath the tree, We spent our early days.